El 14 de febrer, coincidint amb el Dia de Sant Valentí o Dia dels Enamorats i les enamorades, se celebra el Dia Europeu de la Salut Sexual, que es commemora des de 2003 a iniciativa de l’Aliança Europea per a la Salut Sexual (ESHA).\nL’Organització Mundial de la Salut (OMS) actualment defineix la salut sexual com “un estat de benestar físic, emocional, mental i social relacionat amb la sexualitat; la qual no és l’absència de malaltia, disfunció o incapacitat. Perquè la salut sexual s’aconseguisca i es mantinga, els drets sexuals de totes les persones han de ser respectats, protegits i exercits a plenitud”. Segons l’OMS, “requereix un enfocament positiu i respectuós de la sexualitat i de les relacions sexuals, així com la possibilitat de tindre experiències sexuals plaents i segures, lliures de tota coacció, discriminació i violència”.\nL’Organització Panamericana de la Salut (OPS) defineix la salut sexual com “l’experiència del procés permanent de consecució de benestar físic, psicològic i sociocultural relacionat amb la sexualitat”. “Perquè la salut sexual s’aconseguisca i es mantinga, els drets sexuals de totes les persones han de ser respectats, protegits i exercits a plenitud”.\nDes de CALCSICOVA celebrem el Dia Europeu de la Salut Sexual cada 14 de Febrer per a fomentar la salut sexual de la població, incidint en l’accés a la sanitat pública en tots els aspectes que puguen afectar-la, en l’Educació Sexual Integral, el benestar de les persones amb VIH i en la prevenció del VIH i altres infeccions de transmissió sexual.\nEl dilluns 14 de febrer estarem en la plaça de l’ajuntament de València amb un punt de salut sexual i un punt de trobada positiva per a acostar informació a la població.\nConeixes els drets sexuals ?\n1. Dret a la igualtat i a la no discriminació\nTotes les persones tenen poden gaudir dels seus drets sexuals sense distinció de la seua raça, creences, posició socioeconòmica o nacionalitat o estat civil.\n2. Dret a la vida, llibertat i seguretat de la persona\nAquests no poden ser retirats de manera injusta per raons relacionades a la sexualitat.\n3. Dret a l'autonomia i integritat del cos\nTota persona pot triar lliurement sobre el seu cos, ja siguen relacions interpersonals, parelles i comportaments.\n4. Dret a una vida lliure de tortura i tractes inhumans\nCap home o dona pot ser sotmés a alguna d’aquestes pràctiques, com tampoc a l’esterilització forçada o anticoncepció.\n5. Dret a una vida lliure de violència i coerció\nAixò inclou la violació, els abusos sexuals, assetjament sexual, bullying i l’explotació sexual, entre altres.\n6. El dret a la privacitat\nTota persona té dret a mantindre en privacitat la seua sexualitat, vida sexual i eleccions respecte al seu cos.\n7. El dret al grau màxim assolible de salut\nIncloent la salut sexual que comprén experiències sexuals plaents, satisfactòries i segures, per la qual cosa requereix atenció de la salut sexual de qualitat.\n8. El dret a gaudir d'avançaments científics\nGaudir dels beneficis de la ciència i de les seues aplicacions en relació a la sexualitat.\n9. Dret a la informació\nTota persona té el dret a fonts comprensibles sobre els seus drets sexuals, la qual no ha de ser manipulada o censurada.\n10. Dret a l'educació integral de la sexualitat\nHa de ser d’acord amb l’edat, científicament correcta, basada en els drets humans i amb un enfocament positiu quant a la sexualitat.\n11. Dret a contraure, formar o dissoldre el matrimoni\nTota persona té el dret a triar si casar-se, i altres formes similars de relacions basades en l’equitat i el ple i lliure consentiment, o no i en el cas de ser dissolt tenen el dret a no ser discriminats.\n12. El dret a tindre- o no- fills i filles\nPer a aconseguir una adequada decisió s’ha de tindre accés a la informació, a tots els mètodes de salut, concepció i anticoncepció.\n13. El dret a la llibertat de pensament, opinió i expressió\nTota persona pot expressar la seua opinió de la sexualitat, així com també a través de la seua aparença.\n14. El dret a la lliure associació i reunions pacífiques\nDret que permet que cada persona s’organitze per a defensar la postura que té sobre la sexualitat.\n15. El dret a participar en la vida pública i política\nAmb la finalitat de desenvolupar-se en la societat i aportar positivament al desenvolupament d’aquesta en temes, polítics, socials i culturals.\n16. El dret a la justícia, a la retribució i la indemnització\nTota persona pot reclamar una indemnització o retribució en el cas que els seus drets sexuals siguen violats.


Xavi Pascual: “Arribar a la final m’omple de satisfacció” - FC Barcelona\nHomeSeccionsBàsquetPrimer EquipNotíciesXavi Pascual: “Arribar a la final m’omple de satisfacció”\nXavi Pascual: “Arribar a la final m’omple de satisfacció”\nEl tècnic, que ha lloat la bona actuació del València Basket en aquesta semifinal, ha destacat la capacitat que ha tingut l’equip per arribar a una nova final aquesta temporada\nDesprés de jugar aquesta temporada la Supercopa d’Espanya, la Copa del Rei i la Final a Quatre de l’Eurolliga, ara el Barça Regal lluitarà per endur-se el títol de Lliga. El seu tècnic, Xavi Pascual, es congratula per aquest fet. “El nostre objectiu és treballar per ser-hi fins a l’últim moment. El que assolim és que hem jugat totes les finals possibles, perquè la Final a Quatre de l’Eurolliga la considero una final. Serà complicat, però estic satisfet”. I ha afegit que “arribar a la final t’omple de satisfacció. La gent que s’esperava que seria una semifinal fàcil és que no ha seguit la trajectòria del València. Nosaltres no la prevèiem fàcil”.\nSerà la sisena final consecutiva de Lliga per als blaugranes, la cinquena amb Xavi Pascual a la banqueta. El tècnic es treu mèrits i destaca que, per damunt de tot, l’important “és ser-hi”. Amb tot, reconeix que això demostra la bona trajectòria d’aquest equip.\nFelicita el València Basket\nXavi Pascual ha volgut felicitar el València Basket per la gran semifinal que ha jugat. “Són un exemple per als que ens dediquem a l’esport. Hi han posat cor, desig, il·lusió, entusiasme i bon joc. S’enfrontaven a un partit de cara i creu”. I ha destacat, també, l’afició de La Fonteta pel bon espectacle que ha donat: “Ens agrada anar a pistes amb tanta afició”.


El festival MOT es consolida amb un públic fidel però també renovat – Olot Cultura\nEl festival MOT es consolida amb un públic fidel però també renovat\nHa estat l’any de consolidació del MOT amb la constatació que el festival ha esdevingut una referència literària a Catalunya amb un públic fidelitzat.\nEl MOT 2019 ha estat altaveu d’escriptors provinents de les quatre ribes del Mediterrani que han estat descoberts pel públic català.\nLa sisena edició del MOT, Festival de Literatura Olot-Girona ha acabat aquest dissabte amb la darrera conversa “El poder de la imaginació” entre Burhan Sönmez i Manuel Forcano, comissari d’enguany, posant el punt i final a dos caps de setmana on la Mediterrània ha estat la protagonista i pretext per unir autors de les quatre ribes del Mare Nostrum i també un pont entre cultures, punts de vista diversos i, sobretot, un punt de trobada per a la paraula, la conversa i el diàleg.\nUn any més, i ja són sis, el MOT ha tornat a atreure un públic fidel, però també renovat. Un total de 2.300 persones han assistit a la quinzena de converses i els dos ver-MOTs. De fet, el 90% de les activitats han arribat a la plena ocupació. Des de l’organització s’ha volgut posar l’accent en el fet de comptar amb un públic fidel que any rere any espera el Festival, participa de totes les converses i va i ve de Girona a Olot i a la inversa. “Sense dubte, som en un moment de consolidació del festival MOT i ja som una referència en l’àmbit literari nacional”, han comentat les dues directores, Carme Simon i Glòria Granell.\nIgualment satisfet s’ha manifestat Manuel Forcano, comissari d’aquesta edició, que s’ha felicitat de com ha funcionat l’eix temàtic d’enguany. “Amb un tema com la Mediterrània ha estat un MOT molt dúctil, la Mediterrània és un mar petit però és molt llarg, té molts tentacles, moltes costes; té quatre ribes i això fa que els temes puguin ser molt diversos, per tant la diversitat de temes, d’olors i de tons és molt gran i així ho hem reflectit en el MOT, on s’han posat moltes qüestions sobre la taula i ha estat així perquè la Mediterrània ho permet”. Forcano ha volgut subratllar també el paper del Festival com altaveu per a veus no tan conegudes a casa nostra. “No hem convidat autors molts coneguts sinó que hem portat noms per ser coneguts, molt coneguts; potser són escriptors, precisament, per ser mediterranis que no han tingut l’oportunitat de ser massa traduïts o massa difosos i el MOT ha estat una molt bona oportunitat perquè la gent conegui més els autors de la Mediterrània”.\nForcano ha conclòs: “La majoria de les sessions han estat plenes i això és un molt bon senyal, gent que vol conèixer autors nous, paisatges nous… Ha estat un MOT que ha combinat els que són de lluny amb els que són d’aquí, i això és un gran encert, perquè mostrem que tenen una cosa comuna, que és aquest mar que ens comunica i que ha estat el protagonista”.\nLa majoria de les sessions han estat plenes i això és un molt bon senyal, gent que vol conèixer autors nous, paisatges nous\nManuel Forcano, Comissari del MOT 2019


Els candidats prodemocràcia arrasen en les eleccions locals de Hong Kong amb una participació històrica\nPublicat 25/11/2019 12:01:58CET\nEls candidats prodemocràcia als comicis locals que s'han celebrat aquest diumenge a Hong Kong han aconseguit prop del 90 per cent dels escons dels consells de districtes en una jornada electoral caracteritzada per una històrica participació.\nMés de 2,9 milions de persones, un 70 per cent de la població, han acudit a les urnes en un moment clau per a la regió administrativa especial xinesa, una antiga colònia britànica que es troba sumida en una de les revoltes més importants de la seva història des que es va tornar a la Xina el 1997.\nL'oposició al Govern xinès ha obtingut 396 dels 452 escons, la qual cosa suposa un clar rebuig als candidats 'pro-establishment' i, per tant, a l'administració de la líder de Hong Kong, Carrie Lam, segons ha informat la cadena de televisió local RTHK després de conèixer els resultats preliminars.\nEls resultats tenen diverses implicacions: els candidats prodemocracia ha arrabassat de moment el control de 117 escons al Comitè Electoral (format per 1.200 membres) de cara a les eleccions previstes per 2022, en les que es triarà al nou cap de Govern de Hong Kong. A més, controlen 17 dels 18 districtes de la regió.\nEl diputat oficialista Junius Ho, candidat a Tuen Mun, ha publicat un missatge a Facebook reconeixent la seva derrota després de rebre poc més de 2.600 vots, 1.200 menys que el seu rival, Lo Chun-Yu, del Partit Demòcrata. Ho ha alertat d'un resultat "anormal" i "lamentable" que posa tot "potes enlaire".\nTambé el diputat oficialista Ho Kai-ming ha perdut per un estret marge davant de Chan Kin-man, del Partit Democràtic, mentre que el diputat Michael Tien ha estat derrotat pel candidat opositor Lau Cheuk-yu.\nTambé a Sham Shui Po s'hauria imposat el candidat de l'oposició, Lao Ca-hang, després de derrotar Vincent Cheng, de l'Aliança Democràtica per a la Millora i el Progrés d'Hong Kong (DAB), afí a Pequín.\nNo obstant això, la presidenta de la DAB, Starry Lee, hauria derrotat el candidat de l'oposició, Leung Kwuok Hung, a Kowloon, un dels municipis més importants de la regió autònoma de Hong Kong. Leung ha comparegut davant la premsa per reconèixer la seva derrota, tot i que ha assenyalat que Lee podria ser l'única candidata oficialista que s'imposi en els 18 consells de districte. Per això ha instat Carrie Lam a preparar el seu "discurs de dimissió".\nA South Horizons l'opositor Kelvin Lam hauria derrotat Judy Chan, del Nou Partit del Poble, per 4.164 vots a 3.236, segons recull el diari 'South China Morning Post', mentre que Eddie Chan --dirigent estudiantil-- s'hauria imposat a Chui Kwan Siu, del DAB, a Yuen Long i Lester Shum --també líder estudiantil-- ha estat elegit a Tsuen Wan després de derrotar Chow Ping Tim.\nUn altre líder estudiantil, Tommy Cheung, condemnat després de participar en la Revolució dels Paraigües, ha derrotat Wilson Wong, de l'oficialista Aliança d'Empresaris i Professionals, a Ien Long, prop de la frontera amb la Xina, mentre que Ted Hui, del Partit Democràtic, ha conservat el seu lloc al districte Centre i Occident després de derrotar el candidat independent Wong Chung Wai.\nCheung, que ha descrit la situació com un "tsunami", ha expressat que "aquest és el poder de la democràcia". Hui, per la seva banda, ha afirmat que "l'alta participació es deu a l'empipament de la gent, que necessitava expressar-se amb un vot i el resultat significa que la gent vol democràcia".\n"La gent està amb el moviment antiextradició i la gent continua amb els manifestants. Jo em considero un manifestant i ara la gent m'ha votat. Han votat pels manifestants. Aquest és el missatge", ha afegit.\nLes protestes a Hong Kong van esclatar el passat mes de juny contra un polèmic projecte de llei d'extradició a la Xina continental. Carrie Lam va acabar retirant definitivament el projecte de llei però les manifestacions han continuat amb més demandes, inclòs el sufragi universal.\nLa violència a Hong Kong s'ha convertit així en el desafiament més gran per al president xinès, Xi Jinping, que va arribar al poder el 2012 i insisteix que el Govern local podrà resoldre la crisi.\nEls manifestants, enfadats pel que consideren una ingerència del Govern xinès a l'antiga colònia britànica, han defensat que estan responent a l'excessiu ús de la força per part de les forces de seguretat. Pequín, per la seva banda, ha rebutjat qualsevol tipus d'intervenció en els assumptes d'Hong Kong i ha culpat de la situació a la influència de tercers països.


Explora la Història, la Cultura i el Patrimoni de Catalunya - COOLTUR Turisme Cultural\nAprofita l’arribada del bon temps per explorar la Història, la Cultura i el Patrimoni de Catalunya a través de les rutes turístiques culturals de COOLTUR Turisme Cultural\nFinalment, arriba el bon temps! Els camps ja floreixen, i el dia s’allarga. És una bona època per sortir a fer excursions amb la família o els amics. Des de COOLTUR Turisme Cultural us volem ajudar a descobrir Catalunya. És per aquest motiu que en la nostra pàgina web, hi trobareu un gran nombre de rutes turístiques culturals que us ajudaran a descobrir Catalunya. A través de les nostres rutes, hi descobrireu diferents episodis històrics i elements patrimonials catalans.\nCreiem que la Cultura és un Bé Universal. És per aquest motiu que de totes les nostres rutes, us podeu descarregar, gratuïtament, tota la informació necessària sobre cada ruta. Però si voleu, us hi podem acompanyar. Podeu trobar informació dels nostres acompanyaments a través de les nostres rutes guiades a la carta.\nDes de COOLTUR Turisme Cultural us animem a descobrir la història, la cultura i el patrimoni de Catalunya. I si teniu qualsevol dubte i/o pregunta, no dubteu en posar-vos en contacte amb nosaltres!\nExplora la Història, la Cultura i el Patrimoni de Catalunya was last modified: maig 1st, 2019 by cooltur


4rt Diumenge de Pasqua | ERMITA de SANTA RITA\n4rt Diumenge de Pasqua\nPublicat el 22 d'abril de 2018 per ermita\nJesús, el Bon Pastor\n“Jesús parlà així: Jo sóc el bon pastor. El bon pastor dona la vida per les seves ovelles. El qui no és pastor, sinó que treballa només a jornal, quan veu venir el llop, fuig i abandona les ovelles, perquè no són seves. És que ell només treballa a jornal, i tant se li’n dona de les ovelles. Llavors el llop les destrossa o les dispersa. Jo sóc el bon pastor. Tal com el Pare em coneix i jo conec el Pare, jo reconec les meves ovelles, i elles em reconeixen a mi, i dono la vida per elles.\nEncara tinc altres ovelles, que no són d’aquest ramat. També les he de conduir jo, i faran cas de la meva veu. Llavors hi haurà un sol ramat amb un sol pastor. El Pare m’estima perquè dono la vida i després la recobro. Ningú no me la pren. Sóc jo qui la dono lliurement. Tinc poder de donar-la i de recobrar-la. Aquesta és la missió que he rebut del Pare.” (Jn 10, 11-18).


Protocol recomanat per a farmàcies\nun protocol recomanat per les farmàcies amb les mesures preventives contra el coronavirus. Aquest protocol l'ha elaborat farmàcies ecoceutics per a farmàcies amb la informació proporcionada del cofb, la OMS, el MSCBS i la Generalitat. Hi trobaràs les mesures recomanades en l’àmbit de l’organització de torns, finestreta, mesures higièniques, dispensació, cobrament, i ús de mascaretes.\n- És recomanable organitzar un mínim de 2 grups de persones que treballin en torns separats i també separades físicament entre elles mínim 1,5m.\n- Els torns sempre haurien de ser amb les mateixes persones.\n- Marcar els estris individuals de treball.\n- Designar un punt de venda fixe per cada persona.\n- Aplaçar visites amb laboratoris farmacèutics i altres empreses.\n- Sempre que ho considereu oportú, com a mesura de prevenció de contagi de l’equip de la farmàcia, feu servir la finestreta per dispensar.\n- Si esteu a una zona més afectada (ex. L’Anoia), recomanem aquesta opció.\n- Rentar-se les mans amb sabó, entre 30 – 60 segons per rentada, com a mínim 1 cop / hora i en particular després del contacte directe amb pacients.\n- No utilitzar tovalloles compartides per assecar les mans, només materials d’un sol ús.\n- Mantenir una distància mínima superior a 1 metre amb qualsevol persona (companys i pacients) i sobretot en el taulell amb els pacients. Si la persona presenta símptomes d’infecció respiratòria aguda (tos, esternuts i/o expectoracions), aquesta distància ha de ser aproximadament 2 metres.\n- Posar a disposició dels pacients a la mida del possible gel o solució desinfectant de mans a l’entrada de la farmàcia.\n- No donar la mà, ni fer qualsevol altres gest que impliqui contacte físic.\n- No tocar amb les mans, sobretot les parts del cos amb mucoses (ulls, nas, boca, etc....)\n- Important l’ús de la bata cordada i si és possible, uniforme complet.\n- No compartir bates ni peces de vestir.\n- No barrejar la roba de carrer amb la de treball.\n- Una temperatura de 56 graus durant 15 minuts inactiva el virus (rentadora).\n- Ventilar tots els espais possibles de la farmàcia, com a mínim 2 cops al dia.\n- Netejar regularment superfícies de contacte freqüent, preferiblement cada hora o amb més freqüència, segons es cregui convenient i sobretot quan finalitzem el nostre torn.\no Retirar els objectes del taulell que poden dificultar la neteja.\no La neteja es comença de dalt cap a baix, des del centre cap a fora i de net a brut.\no Es recomana netejar amb solució sabonosa (si és possible) i posteriorment alcohol de 70º els aparells i superfícies de contacte compartit més freqüents. Actualment, la OMS recomana utilitzar:\n§ 70% d’alcohol etílic.\n§ Hipoclorit sòdic al 0,5% (equivalent de 5000 ppm) per la desinfecció de superfícies que es toquen amb freqüència als establiments d’atenció de salut.\n§ Superfície dels mostradors\n§ Teclats ordinadors\n§ Pantalles ordinador\n§ Mànecs / tiradors de portes, armaris, calaixos, calaixeres, neveres, etc...\no La neteja del terra es farà amb detergent i lleixiu.\no La freqüència de neteja del terra no ha de ser inferior a 1 cop/dia i s’ha d’establir en funció de l’activitat de la farmàcia.\no Rentar-se les mans després de la recepció de comandes.\n- Aparells i superfícies amb els que extremar les precaucions\no Superfície dels mostradors\no Teclats ordinadors\no Pantalles ordinador\no Mànecs / tiradors de portes, armaris, calaixos, calaixeres, neveres, etc...\n- Netejar regularment també aparells digital o tàctils\no Marcatge amb empremta digital\no Aparells de cobrament amb targeta de crèdit (després de cada ús)\no Cashguards o similars\no Telèfons i mòbil de la farmàcia\no Comandaments d’encendre i apagar\no Lectors de codis de barres\no Gestors de cues\no Material d’oficina: bolígrafs, cúters, tisores,\no Aparells de presa de paràmetres biomèdics i serveis de la farmàcia (abans i després d’usar-los) Bàscules de pesar, aparells de mesurar la glucosa, tensiòmetres, dermoanalitzadors, aparells d’anàlisi capil·lar, etc... pistola de posar arracades i similars...\nMesures en la dispensació en els serveis de la farmàcia\n- Marcar línia de seguretat “Esperi el seu torn” perquè els pacients es col·loquin, a una distància d’entre 1-2 metres del taulell. A la vegada, marcar les distàncies d’entre 1-2 metres pels successius clients darrera del primer i als costats (a disposició a la intranet cintes adhesives per poder marca la distància si us fa falta, així com cartells descarregables a la intranet pels suports de fusta A4).\n- Recomanable utilitzar mampares o altre material com a barrera física al taulell. (us facilitem link d’empresa proveïdora, per si necessiteu).\n- Es considera activitat de risc un temps de contacte superior als 15 minuts a menys de 2 metres de distància amb un cas i sense protecció adequada. Si no es donen aquestes circumstàncies la dispensació es considera activitat de baix risc.\n- Evitar aglomeracions a l’interior de la farmàcia. Limitarem si és necessari l’entrada de pacients perquè es respectin les distàncies de seguretat.\n- És recomanable suspendre la realització de serveis que impliquin contacte directe amb els pacients o que puguin contaminar material comú com:\n· Bàscules de pesar\n· Tensiòmetres (si no és estrictament necessari)\n· Aparells d’anàlisi capil·lar,\n· Pistola de posar arracades\n· I similars, etc...\n- Cobrar amb targeta de crèdit a la mida del possible.\n- Si s’ha de cobrar en efectiu, rentar-se les mans posteriorment i si no és possible no tocar-se la cara/mucoses fins haver-ho fet.\nRecorda que el virus no es transmet per l'aire, si no per contacte amb gotes de la persona infectada.\nPer tant, s'aconsella l'ús de mascaretes a personal sanitari, pacients de risc (pacients trasplantats per exemple) i sobretot als pacients positius o pacients sense confirmar però amb símptomesvde COVID19, per evitar contagiar a la resta de persones.\n- Si no podem garantir una dispensació amb aquestes mesures preventives mínimes, serà preferible dispensar a porta tancada-finestreta.\n- Protocols cofB, disponibles a l’Àrea de Descàrregues.


La formació impulsa el Pacte Nacional per a la Indústria - Pime al dia\nLa formació impulsa el Pacte Nacional per a la Indústria\nLa Generalitat de Catalunya va signar el passat mes de juliol el Pacte Nacional per a la Indústria, amb els agents econòmics i socials de Catalunya. PIMEC va participar en la Taula i els sis grups de treball constituïts per al Pacte que s’ha tancat amb la definició de 116 actuacions, consensuades i adaptades als reptes que presenta la transformació del model industrial català.\nD’entre aquestes 116 actuacions, el Pacte ha posat especial èmfasi en la necessitat que aquesta transformació vagi acompanyada d’una força de treball productiva, preparada i formada per afrontar els canvis i reptes de futur a la indústria.\nCom a resultat del pacte, s’han acordat actuacions en 6 àmbits\nAquest darrer àmbit, que posa l’accent en la importància de la formació i l’aprenentatge al llarg de la vida de les persones, recull un total de 22 actuacions agrupades en quatre línies, i un pressupost de gairebé 700 milions d’euros fins el 2020.\nAquest pressupost representa el 38% respecte del total de pressupost previst al Pacte, el que demostra una clara aposta per el impuls de la formació i la qualificació en la indústria, tenint en compte no només els canvis tecnològics i la necessitat de formar a les persones per assolir les competències digitals per assolir-los; sinó també la importància que té per a la competitivitat de les empreses la innovació, i la certesa que aquesta es troba en el capital humà, pel que es fa imprescindible que les persones disposin d’un nivell de qualificació adequat.\nAltres factors que han condicionat les actuacions definides al Pacte en l’àmbit de la formació, tenen a veure amb el nivell de qualificació de Catalunya, qüestió ja comentada en articles anteriors (veure El nivell de qualificació que necessita el mercat de treball), que posa en evidència els desajustos entre aquest i el que demanda el mercat de treball.\nEn aquest sentit, el Pacte recull actuacions relacionades amb la millora dels sistemes d’informació i orientació actual, i aposta per un nou model d’orientació per a totes les etapes del sistema educatiu que preveu, entre d’altres, la participació dels agents socials i les empreses; i obrir espais més consolidats de col·laboració amb aquestes, en línea a disposar d’una oferta formativa més flexible i ajustada a les necessitats de les empreses.\nEl Pacte també pretén donar un major impuls a la FP, per tal de consolidar els llaços i la complicitat entre escola i empresa, tot millorant l’ajust de la qualificació al mercat de treball, a través de iniciatives com la FP Dual. En aquest marc, destaca la incorporació al Pacte de l’establiment de mecanismes de suport i elements organitzatius que facilitin i promoguin la participació de les micro i petites empreses industrials en la FP Dual.\nDavant la constatació que actualment només un 10% de la població entre 25 i 64 anys, participa en activitats de formació al llarg de la vida; i que majoritàriament són persones amb titulació universitària, mentre que entre la població amb un nivell de qualificació baix, el nivell de participació és de només un 3,5%, el Pacte planteja també actuacions que promoguin la formació contínua, com a instrument rellevant per adaptar els coneixements i les habilitats professionals als canvis tecnològics i dels models de producció.\nEns trobem doncs davant un Pacte Nacional per la Indústria amb una clara aposta per al impuls de la formació i la qualificació, en estreta col·laboració amb el món empresarial, per tal de impulsar la competitivitat del nostre teixit industrial, i donar-li eines per ser capaç de planificar, aprofitar i afrontar els nous reptes de futur.\nArticle anterior Estratègia de producte o servei; aquesta és la qüestió\nArticle següent Canvi d’hàbits: predicció meteorològica del 15 al 22 de setembre 2017


Un opositor mort en els primers enfrontaments entre l'exèrcit sirià i els rebels després de l'inici de l'alto el foc\nPoc després que el fràgil alto el foc entrés en vigor a Síria, hi ha hagut els primers combats entre soldats del règim de Bashar al-Assad i desertors, segons ha fet saber l'observatori sirià de drets humans. Els enfrontaments han tingut lloc en una localitat de la província d'Idleb, fronterera amb Turquia, i segons aquestes fonts haurien acabat sense que s'hagin detectat víctimes. Ja cap al migdia alguns opositors han sortit als carrers per manifestar-se i han posat a prova la fràgil treva al país. Durant les primeres mobilitzacions, un opositor ha mort a Hama d'un tret per part de l'exèrcit sirià.\nRedacció 13/04/2012 - 10.12 Actualitzat 13/04/2012 - 21.38\nEl número dos de l'Exèrcit Lliure sirià ha assegurat que els enfrontaments a la població de Jarbat al-Guz, a Idleb, s'han desencadenat quan els tancs del règim sirià han disparat contra membres del seu grup. El líder rebel ha reconegut que, tot i que tots els seus soldats tenien ordre de retirar-se del lloc dels fets, "ens hem vist obligats a enfrontar-nos amb els soldats sirians per acabar amb el setge". Després dels enfrontaments, que no han causat víctimes, tant els tancs del règim com els rebels han tornat a les seves posicions, segons han confirmat grups opositors i de defensa dels drets humans.\nEl règim de Bashar al-Assad, però, ja havia advertit abans de la treva que es reservava el dret de respondre a qualsevol atac dels que anomena "grups terroristes" i deia que respondrà de manera proporcional a l'amenaça.\nAquest divendres ha d'arribar a Damasc un oficial de l'ONU per verificar, sobre el terreny, el compliment de l'alto el foc i intentar accelerar l'arribada d'un equip d'observadors, que hauria de supervisar el respecte d'aquest alto el foc.\nEl mediador internacional Kofi Annan ha informat el Consell de Seguretat de l'ONU que Síria no ha complert del tot els termes de l'alto el foc i ha instat el règim a culminar la retirada de tropes, però s'ha mostrat partidari d'aprofitar la baixada d'intensitat de la violència per consolidar la calma.\nLa relativa calma que va respirar Síria aquest dijous va permetre que tinguessin lloc algunes manifestacions, que es van dispersar per la dura repressió. Amb tot, l'observatori xifra en 10 les persones que van morir aquest dijous en incidents esporàdics arreu del país.\nEl Consell Nacional Sirià, que agrupa la majoria de l'oposició, ha denunciat que l'alto el foc s'ha aplicat de "manera parcial". "Els trets han cessat, però no totalment", va assenyalar a Ginebra la responsable de relacions internacionals del Consell, Bassma Kodmani. L'oposició ha difós vídeos en què es podien veure tancs militars amb armament pesant a dins o a prop de diverses ciutats, si bé no es va poder verificar l'autenticitat de les gravacions.\nDes que va començar el conflicte sirià, fa més d'un any, més de 9.000 persones han mort, 200.000 han hagut de fugir de casa i són desplaçats a l'interior del país, i uns 30.000 s'han refugiat als països veïns.


Preguntes i respostes de gestió d’Airbnb a Barcelona - Hostmaker™\nMostrant 5 de 8 articles\nPubliqueu anuncis en diverses plataformes de reserva en línia?\nSí, ho fem. Tenim un equip de gestió de canals que fa un seguiment de totes les reserves de les propietats amb tecnologia intel·ligent. Això vol dir que no hi ha encreuaments entre les estades reservades en plataformes diferents. Podem publicar la teva propietat en més de 15 plataformes perquè la vegin tants hostes com sigui possible. Aquests canals inclouen: Airbnb, HomeAway, TripAdvisor, Homelike, Spotahome, Onefinestay, Luxury Retreats, Booking.com, Zoopla i RightMove. Pregunta’ns pels nostres canals prèmium, no te’n penediràs!\nCom a amfitrió, vull saber què necessito per començar; quines coses bàsiques necessita tenir la meva propietat?\nPer poder allotjar amb Hostmaker, la teva propietat necessitarà tenir tots els articles bàsics que puguin trobar-se a qualsevol llar ideal. Te’ls detallem en aquesta llista. Si te’n falta algun, avisa’ns i Hostmaker en pot gestionar la compra i t’ho cobraríem a final de mes.\nHabitació: coixins, edredó, protector de matalàs (Hostmaker proporciona la roba de llit), cortines, llums, emmagatzematge de roba, penjadors.\nCuina: torradora, bullidor d’aigua, microones, cafetera, galleda de les escombraries, condiments bàsics per a cuinar, coberts, plats, bols, tasses, gots, paelles, olles.\nCambra de bany: assecador, raspall de bany, suport per al raspall de dents, galleda de les escombraries.\nGeneral: planxa i post de planxar, tiràs i galleda, aspirador i bosses, espai a l’armari per a tovalloles i articles de l’hoste.\nAltres: 5 jocs de claus, wi-fi, calefacció i aigua calenta.\nParla’ns de la teva propietat i el nostre equip de gestió de comptes es posarà en contacte amb tu per respondre qualsevol pregunta que tinguis.\nQuant es trigarà a publicar el meu anunci?\nSempre que tinguem fotografies de la teva propietat i tots els detalls rellevants que requerim a l’amfitrió (que inclouen, entre d’altres, el document d’identitat, el manual de la casa amb tota la informació necessària, el lliurament de claus programada, la verificació del perfil a Airbnb), el teu anunci pot estar publicat abans de 48 hores a Airbnb. Si la teva sessió de fotos està programada, el fotògraf pot trigar fins a 72 hores a editar i enviar les fotografies finals; després d’aquest període es publicarà l’anunci.\nPer a altres plataformes, a més d’Airbnb, l’aprovació de l’anunci pot trigar al voltant de 24-48 hores (TripAdvisor i HomeAway) i unes altres 3-4 setmanes per a Booking.com, ja que funcionen amb processos d’aprovació independents.\nQuins objectes personals puc deixar a la meva propietat?\nSempre recomanem que no hi hagi articles d’elevat valor econòmic o sentimental a la propietat perquè estiguin fora de perill i per la teva pròpia tranquil·litat. Hi pots deixar altres pertinences sempre que hi estiguin ben desades, fora de l’abast dels hostes, i hi hagi prou espai perquè els convidats hi puguin instal·lar les seves coses correctament quan arribin. Creiem que és molt positiu que els amfitrions deixin objectes decoratius i fotografies personals, ja que ajuden a crear un ambient acollidor.\nQuant trigarà el meu anunci a aconseguir el màxim rendiment?\nEls anuncis que gestiona Hostmaker normalment necessiten 3 reserves perquè es consolidin i perquè hi puguem establir preus elevats. A causa de l’estacionalitat del mercat de lloguer vacacional, aquest període de consolidació pot variar al llarg de l’any.


Publicat el 29/01/2015 a les 00:00 h\nEnric Roig proposa un pla local d'ocupació per als joves a Tortosa\nEl candidat socialista a l'alcaldia destaca que és una proposa realista que pot tirar endavant amb 600.000 euros que l'Ajuntament podria invertir refinançant el crèdit\n'Voluntat política i valentia", aquesta és l'actitud que segons el candidat socialista, Enric Roig, cal per tirar endavant propostes que donin el tomb a l'actual conjuntura econòmica i donar solució 'a l'atur que és un dels problemes més greu que pateixen els veïns de Tortosa". Els socialistes hi insistiran de nou en el ple de dilluns perquè consideren que 'estar al costat de les persones" és prioritari i ara més que mai, convençuts que 'des de l'Ajuntament es pot fer molt". La moció que portaran al ple insisteix de nou en la necessitat de garantir el futur dels joves i se centra concretament en aquest col'lectiu tot proposant l'elaboració d'un Pla Local d'Ocupació Juvenil.\nRoig considera necessària aquesta actuació per pal'liar la deixadesa del govern en les seves obligacions quant a promoció econòmica i la manca de foment de l'emprenedoria. L'edil i portaveu socialista s'ha avançat ja, com sempre, a suggerir-li al govern de CiU d'on poden sortir els diners per finançar aquest pla . 'Es tracta d'un conjunt de mesures d'actuacions urgents que amb una despesa de 600.000 euros beneficiaria a molts dels nostres joves", ha exposat, 'per aconseguir-ho, proposem refinançar part del crèdit de 5 milions d'euros que enguany pensava amortitzar l'Ajuntament". Roig continua defensant que en un moment com l'actual el pagament del deute s'ha d'ajornar, ja que la prioritat són les persones. "Una cosa que faria qualsevol bon pare de família, donar pimer menjar als seus fills i després, més endavant, pagar al banc".\nEl pla d'ocupació contempla set actuacions concretes per tal que es puguin posar en marxa de forma immediata. Les dues primeres ja s'han aprovat pel ple sense que s'hagi fet ni una acció per posar-les en marxa. Es tracta de crear un programa per incentivar el viver d'empreses, actualment infrautilitzat, i implementar mesures per impulsar l'activitat comercial per part dels joves emprenedors.\nLa resta de mesures consisteixen en crear un programa de pràctiques professionals per a promoure la inserció laboral de persones desocupades mitjançant el contacte directe amb un lloc de treball. També posar en marxa un sistema de beques, perquè l'Ajuntament doni la seva primera experiència laboral a joves, mitjançant una beca formativa. La proposta, segons ha explicat Roig, és que 20 joves cada any puguin treballar amb aquesta beca a l'Ajuntament, 'formant-se per tenir experiència laboral." Una cinquena proposta és crear un programa d'ajudes a la iniciativa empresarial per a joves destinant 100.000 euros per finançar projectes empresarials de menors de 30 anys i de 35, si són dones. També inclou crear una oficina d'ocupació i emprenedoria amb l'objectiu d'oferir un servei integral i proper d'assessorament, a tots els demandants, amb una especialització en els joves a la promoció de l'auto ocupació. Finalment, el candidat socialista ha detallat la setena proposta que consisteix en iniciar, mitjançant el Centre de Formació Ocupacional, accions formatives de requalificació adreçades a la població jove mitjançant formació presencial i formació on line, 'especialitzant les seves tasques en el turisme i el sector serveis".\nD'altra banda, el PSC de Tortosa també presenta al ple de dilluns la moció que no va entrar en el darrer ple per al manteniment de les 24 hores del servei d'Hemodinàmica del Joan XXIII, una altra a favor del petit comerç de Tortosa, una tercera per un pla contra l'exclusió social i una darrera moció per al manteniment dels parcs i jardins.


Estàs aquí:Inici Actualitat Un món sense llenguatge, per Bonaventura Casanova\nPerò tinc la sensació que totes eixes identificacions tan clares, avui dia han deixat de ser-ho. Abans un pobre era una persona que no tenia treball i, per tant, no tenia ingressos. Avui una persona amb treball pot ser una persona pobra; de fet, ho és en un percentatge gens menyspreable. Però el que encara és pitjor, quan pensàvem que havíem abolit la esclavitud, han sorgit nous esclaus, on per sobreviure renuncien a qualsevol dret laboral. D’aquestes persones no en diem esclaus, en diem autònoms. De la mateixa manera que als treballadors que tenen sous de misèria no els considerem pobres. Però no tenim una paraula per definir-los.\nPassa una cosa semblant amb el govern i el poder. Avui dia arribar a governar un País no significa en absolut tenir el poder, i no parle del poder absolut, sinó del poder per a fer allò que t’has compromet amb els teus votats. Avui pots arribar a governar un País, però no podràs en cap cas aplicar polítiques que no estiguen dintre dels límits marcats per la Unió Europea, el Fons Monetari Internacional o el Banc Mundial, altrament dir, o fas capitalisme o no fas res. Aquesta situació distorsionada de govern sense poder no té tampoc una paraula que la designe. Altrament ens hem inventat conceptes buits de contingut com ara “delicte d’odi”, que serveix per a culpabilitzar qualsevol acció, pensament, opinió que no estiga enquadrada dins dels límits que el poder fixa. I així, una xiulada contra el Rei d’Espanya es converteix en un delicte d’odi, al mateix nivell que l’agressió a una transvestit, o l’exaltació de l’holocaust, mentre que la crítica al règim franquista passa a ser novament delicte d’odi.\nEl ben cert és que l’Espanya actual, de la mà de l’abominable trident ideològic expressat pel consens entre PP, PSOE i Ciutadans, és exemple de “modernitat”, en el sentit que està servint de camp d’experimentació de les noves formes de repressió sistemàtica contra la població, basada en l’absència de regles de conducta en haver buidat de contingut les paraules, i així la població ja no sap si allò que diu o fa, és o pot ser constitutiu de delicte, i és en aquesta ignorància de facto on rau la llavor de la por i la força del totalitarisme i l’estat despòtic al qual el trident ens porta. I quedi clar que ni Podemos ni Compromís o el PNB en són aliens, a aquest estat de coses., en donar suport, ni que siga puntual, a algun dels elements que composen el trident totalitari espanyol.


El PSOE, Podem i el feminisme: no només una treva | Article de Rosa Paz\nUnides Podem disputa el lideratge en el camp del feminisme a les socialistes, que es resisteixen a deixar-se’l arrabassar. Com es neguen a admetre alguns conceptes més radicals\n08 de de març del 2021. 21:56\nLa presència aquest 8-M de Pedro Sánchez en el Ministeri d’Igualtat, acompanyant el seu titular, la podemista Irene Montero, tenia per objectiu transmetre una imatge d’unitat del Govern en la celebració institucional del Dia de la Dona. No era un intent va, perquè els mesos previs han estat quallats d’agres enfrontaments per la diferent manera que socialistes i podemistes tenen d’aproximar-se a algunes polítiques feministes i per la lluita entre els dos partits per l’hegemonia d’aquest moviment. Unes dissensions que projecten a la societat una idea penosa de la coalició. La mateixa imatge lamentable que transmeten els dos partits amb discrepàncies públiques sobre la forma d’Estat, el debat sobre si és o no plena la democràcia espanyola o disputes sobre els lloguers. Però en aquest cas, es tracta d’unes polítiques, les feministes, que són al frontispici del Govern de coalició progressista, que a més té entre els seus objectius que les accions igualitàries impregnin totes les seves activitats.\nEs tracta, per tant, d’un tema de transcendental importància per a l’Executiu de Sánchez i per a cadascun dels dos partits que el formen. Potser, per això, als socialistes els va costar tant cedir a Unides Podem les competències en igualtat, que volia conservar per a si la vicepresidenta primera, Carmen Calvo. El PSOE va ser el primer partit que va assumir, cap als anys 80, les reivindicacions del feminisme, gràcies a la insistència de les seves dones i malgrat la resistència dels seus homes, i als seus governs se’ls deuen els avenços en la matèria: les dues lleis de l’avortament, la llei integral contra la violència de gènere, les llistes cremallera i moltes d’altres.\nPerò ara que el moviment feminista s’ha transformat en un moviment de masses, sense aparent lideratge polític, com demostren les multitudinàries manifestacions dels anys anteriors, Unides Podem disputa aquest lideratge a les socialistes, que es resisteix a deixar-se’l arrabassar. Com es neguen a admetre alguns conceptes més radicals, com els inclosos en la llei trans d’Irene Montero, que ha trobat l’oposició del moviment feminista clàssic, que considera que –més enllà de qüestions com que una simple declaració expressa serveixi per determinar el gènere– l’equiparació entre gènere i sexe posa en risc assoliments i lleis contra la desigualtat. «Si el sexe és irrellevant a nivell jurídic, totes les polítiques per combatre la desigualtat estructural que patim les dones es tornen irrellevants», deien en un manifest veteranes feministes.\nÉs un debat conceptual, gairebé filosòfic, però que pot tenir conseqüències en l’aplicació de les lleis contra la violència de gènere o d’igualtat. Està tenint, sens dubte, conseqüències en el debat dins del moviment feminista, i no només a Espanya. Però aquí la intransigència en les posicions del PSOE i Unides Podem està impedint la recerca d’un consens per al projecte de llei, que Calvo té bloquejat, i que, en aquest encreuament de punyalades, ha fet, per exemple, que els podemistes mirin de sabotejar la llei d’igualtat de tracte (llei Zerolo), que va proposar el PSOE. Però més greu, aquesta bronca està marginant el debat sobre com les dones continuen suportant la pitjor part de la crisi sanitària i econòmica, amb més atur, més precarietat laboral, més bretxa salarial i més abandonament de la feina per cuidar. La imatge d’unitat que han mirat de traslladar aquest 8-M no hauria de ser només una treva, pel bé de les dones, dels trans i fins i tot del Govern.\nLlei trans Unides Podem PSOE Dia de la dona Feminisme


Més de 50 centres d'MC MUTUAL recullen joguines per diferents entitats solidàries\nEn aquesta 7a edició de la Campanya, les joguines recollides es lliuraran a associacions com Formació i Treball, Missatgers de la Pau, Càritas o Creu Roja, entre altres.\nAquesta acció s'emmarca dins el Projecte KOSMO, que aglutina totes les iniciatives solidàries que es fan a MC MUTUAL\nUn any més, MC MUTUAL, la Mútua Col·laboradora amb la Seguretat Social número 1 ha organitzat la seva tradicional campanya de recollida de joguines. Una acció solidària que duen a terme els treballadors de la mútua amb la voluntat d'ajudar aquelles organitzacions que treballen perquè les famílies amb menys recursos puguin passar unes millors festes nadalenques.\nEn aquesta setena edició, més de cinquanta centres de l'entitat hi han participat recollint joguines per a nens de totes les edats. Els regals s'han lliurat a diferents entitats, de tot Espanya, per repartir-los entre els nens més necessitats. Formació i Treball, Missatgers de la Pau, Càritas o Creu Roja són algunes de les associacions amb què MC MUTUAL col·labora en aquesta campanya.\nMC MUTUAL, una entitat responsable\nCom a organització compromesa amb la responsabilitat social d'empresa, MC MUTUAL impulsa, a través del seu projecte KOSMO, activitats com la recollida de joguines, d'aliments o de taps de plàstic amb fins solidaris; la donació de sang; la col·laboració amb l'Associació Espanyola contra el Càncer (AECC), o el projecte Teaming, que facilita que els empleats puguin donar un euro o més de la seva nòmina mensual a un projecte solidari proposat per un company. Unes accions que reforcen el ferm compromís de la mútua amb la societat i la cura responsable de les persones.\nMC MUTUAL és la mútua col·laboradora amb la Seguretat Social que té més experiència d'Espanya. Els seus orígens es remunten a 1901, quan va ser la primera entitat a operar en el sector. Per això, és la mútua número 1. Compta amb un equip humà format per més de 1.800 persones i protegeix a més d'1,2 milions de treballadors i treballadors mutualistes. A més, està absolutament compromesa amb la prevenció de riscos laborals, per la seva contribució a la reducció de la sinistralitat laboral.


INTERESSATS EN EL MODEL DE PREMSA SUPER | www.Minipress.ru | Premsa de tablet de premsa de gran potència\nCatàleg / 2018 (Pàgina 7)\nPregunta del client: interessat pel model de Super Press. Voldria saber si es pot ajustar a una longitud de grànul de 5-7 mm i un diàmetre de 2-3 mm? Si no, digueu-me un dispositiu similar, la pressió de pressió és d’unes 10 atmosferes. També està interessat en el mostrador de comprimits i càpsules YL-1. Serà possible comptar els grànuls amb les mides anteriors? Resposta de MINIPRESS: En primer lloc, gràcies ...\npublicat per 09/11/2018 Equipament farmacèutic a Preguntes i respostes 4 comentaris de clients\tContinua llegint\nPregunta del client: interessat en equips d’ompliment de càpsules semiautomàtiques. També hi ha diverses preguntes: 1. Tenint en compte les propietats colorants de la nostra pols, quants panells de formigó (discs extraïbles) s’inclouen? (tenim 12 colors, quants en necessitarem quan canviem cada color cada 5 dies). 2. En gran part, ens interessa les càpsules de la mida "3", quant és el rendiment de les càpsules d'aquesta mida ...\nEstà interessat en comprar i configurar una línia de taules i embalatges\nPregunta del client: salutacions, Minipress! Estic interessat en comprar i configurar una línia de taulatge i empaquetat. Aquesta línia és necessària per a comprimir baies i pols vegetals amb un edulcorant (i diversos altres components en pols). El volum de pastilles acabades està previst en uns 10 milions de peces al mes. La mida de la tauleta és de 12x12x6 amb cantonades arrodonides, el pes és d'1 g. (veure foto a l’apèndix). També m’interessa ...\npublicat per 08/11/2018 Equipament farmacèutic a Preguntes i respostes 4 comentaris de clients\tContinua llegint\nPregunta del client: Hola! M’interessa el material de laboratori: 1. premsa rotativa de tauletes; 2. granulador mesclador; 3. Granulador d’assecat. Podeu enviar informació sobre aquestes posicions? (descripció, cost aproximat) Resposta de MINIPRESS: Estarem encantats d'ajudar-vos amb la selecció d'equips. Tot i això, en haver rebut la vostra carta, en la sol·licitud vam veure certes contradiccions. Esbrineu-ho en ordre. Indiqueu que l'equip és necessari per al laboratori, però ...\nPregunta del client: La nostra empresa ja ha comprat capsuladors semiautomàtics. Voldríem comprar-ne una altra. La mida de les càpsules és "0". A més de la màquina, volem comprar dos jocs de discs d’arrencada. És important obtenir informació sobre el diàmetre dels empenedors del pinzell. La mida necessària és de 5 mm. Pot enviar KP al polidor de càpsules o ja està inclòs amb el capsulador? També necessitem recanvis per al corrent ...


» SGR 0418+5729, una oculta població d’exòtiques estrelles de neutrons.\nSGR 0418+5729, una oculta població d’exòtiques estrelles de neutrons.\nMaig 30, 2013 | Categoria: Articles\nAquesta imatge ens mostra un exòtic objecte de la nostra galàxia, anomenat SGR 0418+5729 (SGR 0418 abreujat). SGR 0418 és un magnetar, un tipus d’estrella de neutrons que té una velocitat de gir relativament lent i genera ocasionalment grans explosions de raigs X.\nL’única font plausible per l’energia emesa en aquestes explosions, és l’energia magnètica emmagatzemada a l’estrella. La majoria dels magnetars tenen camps magnètics molt grans en la seva superfície, unes deu mil vegades més intens que una estrella de neutrons estàndard. Les noves dades indiquen que SGR 0418 no s’ajusta a aquest patró. Té un camp magnètic superficial similar a majoria d’estrelles de neutrons.\nLa imatge de l’esquerra, ens mostra les dades de l’Observatori de raigs X Chandra de la NASA, on observem la font d’emissió en color rosat en el centre. Les dades òptiques del telescopi William Herchel de La Palma i les dades infraroges del Telescopi Espacial Spitzer de la NASA es mostren en colors vermell, verd i blau.\nA la dreta podem observar una representació artística, que ens mostra una visió propera de SGR 0418. Aquest exemple indicaaa el feble camp magètic de la superfície del magnetar, alhora que el potent camp magètic situat a l’interior de l’estrella. L’emissió de raigs X observats pel Chandra provenen d’un petit punt, que no s’observa en la imatge. Al final d’aquest punt de l’explosió té un radi de només uns 150 metres, en comparació amb el radi de tota l’estrella que és d’uns 12 quilòmetres.\nEls investigadors porten monitorejant SGR 0418 des de fa més de tres anys, utilitzant el Chandra de la NADA i el XMM-Newton de l’ESA, així com els satèl·lits Swift i RXTE de la NASA. Entre tots han estat capaços de fer una estimació precisa de la intensitat del camp magètic extern mesurant els canvis de velocitat de rotació durant un esclat de raigs X. Aquestes explosions estant causades probablement per fractures de l’escorça de l’estrella de neutrons, provocada per l’acumulació del camp magnètic més intens que està situat sota de la superfície.


Fernando Alegría: "Emfatitzem en què el voluntariat expliqui bé el sistema energètic"\nFernando Alegría: "Posem èmfasi en què el voluntariat expliqui bé el sistema energètic, que és complex i fosc"\nFernando Alegría, coordinador de voluntariat del projecte Energia Justa. Font: Cedida per Fernando Alegría\nVoluntari amb una persona usuària a un dels punts informatius que té el projecte impulsat per ABD i Ecoserveis. Font: ABD / Ecoserveis\nEl programa Energia Justa també ofereix tallers per informar sobre una contractació justa. Font: ABD / Ecoserveis\nEnergia Justa és un projecte de voluntariat impulsat per ABD i Ecoserveis, que fa front a les vulneracions dels drets energètics posant llum a la foscor que desprenen les tarifes i factures energètiques.\nLa vulneració de drets energètics és una problemàtica que, malauradament, està més d'actualitat que mai. A les llars en situació de pobresa energètica, i les dificultats en les quals es van trobar moltes famílies durant el confinament, hem de sumar l'acumulació de factures endarrerides i el desorbitat preu de la llum durant els darrers mesos. Per tractar de posar una mica de llum a la foscor que desprenen les tarifes i factures energètiques, l'any 2013 va néixer el projecte Energia Justa impulsat per l'Associació Benestar i Desenvolupament (ABD) i Ecoserveis.\nAquest projecte, que actua contra la pobresa energètica aportant una mirada social i ambiental a l'energia, es basa en la força del voluntariat. Per celebrar el dia del voluntariat, el 5 de desembre, entrevistem al coordinador de voluntariat del projecte Energia Justa, Fernando Alegría, qui ens parla de la necessitat d'un projecte com aquest en el context actual, de la importància del voluntariat i de la complexitat del sistema energètic.\nParla’ns del projecte de voluntariat impulsat per ABD i Ecoserveis. Què és Energia justa?\nEnergia justa és un projecte que està actiu des de l'any 2013, a l'àrea metropolitana de Barcelona, i des del 2015 a la Comunitat de Madrid. En aquest projecte ajudem a les persones a fer una contractació justa de subministraments energètics i de l'aigua, així com tramitar totes les ajudes disponibles, tipus bons socials elèctrics, i fer un treball de defensa dels drets quan tenen lloc talls, per exemple. Intentem ajudar a les persones en l'aplicació de la llei 24/2015, una llei que no permet tallar els subministraments a les persones en situació de vulnerabilitat.\nDieu que el sistema energètic és un sistema complex.\nComplex, i una mica fosc. No s'entén bé la manera de definir els preus. Per exemple, ara tenim una situació amb les noves tarifes que, des de fa mesos, fan que les persones no sàpiguen quant pagaran cada mes. I això és un problema. A banda del fet que moltes distribuïdores no van passar les lectures de consum quan tocava i ara moltes persones reben factures acumulades dels darrers mesos que se'ls ajuntaran amb les factures dels propers mesos.\nTot això s'ajunta amb els elevats preus i la dificultat per tramitar ajudes, com els bons socials. Aquest aspecte està molt confós, i les persones en situació de vulnerabilitat moltes vegades necessiten orientació per poder accedir a aquestes ajudes.\nQuines tasques fan els voluntaris i voluntàries?\nEl voluntariat fa tres tipus d'intervencions: fem els tallers, per explicar una mica com fer una contractació justa, i informar de totes les ajudes disponibles; tenim punts informatius, en què venen les persones amb la seva situació particular, les seves factures i les ajudem a optimitzar-les; i fem també acompanyaments, sobretot en l'àmbit de Barcelona, que es fan quan les persones tenen dificultats per dur a terme els tràmits per elles mateixes.\nAls tallers i als punts informatius, bàsicament, donem suport a les persones que es troben amb un mercat lliure, amb serveis que no necessiten i potències contractades molt elevades, i les ajudem a optimitzar les factures. Normalment aconsellem a les persones que es canviïn al mercat regulat, que històricament ha estat molt més econòmic que el mercat lliure. I també les ajudem a tramitar els bons socials o qualsevol altra ajuda a la qual tinguin dret.\n"Les noves tarifes, des de fa mesos, fan que les persones no sàpiguen quant pagaran cada mes".\nQuin tipus de perfil han de tenir aquestes persones voluntàries?\nTenim un grup de voluntaris i voluntàries amb un perfil molt diferent: tenim persones molt joves estudiants universitàries, altres persones una mica més grans... no tenim un perfil definit. Algunes persones tenen un perfil més tècnic, però tampoc és necessari, ja que al programa ofereix tota la formació necessària. Part de la introducció al voluntariat és aquest curs en el qual expliquem a les persones com llegir una factura, com funciona el mercat elèctric, les possibilitats d'ajudes. Fem molta feina al voltant dels aspectes socials de la intervenció.\nEn general, a la ciutadania ens falta coneixement en aquests aspectes?\nTrobem que ens falta molt de coneixement, però no és un tema de responsabilitat de la persona consumidora. No ens ho posen fàcil, és un sistema molt fosc. Hi ha molta regulació per intentar que la factura sigui més transparent, però no sempre és fàcil entendre-ho. A vegades de broma diem que si t'expliquen el mercat elèctric i l'entens, és que no te l'han explicat bé. És una mica complicat i per aquest motiu fem molt d'èmfasi en el voluntariat per poder donar tota la informació i explicar-la bé.\nÉs un projecte en el qual el voluntariat és bàsic.\nÉs la part més important, el programa està fonamentat en el voluntariat. Darrere d'aquest programa estem Ecoserveis, amb una llarga trajectòria en temes energètics, tècnics i socials, pobresa energètica, etcètera; i d'altra banda està ABD, amb més de noranta programes en l'àmbit social. És una experiència combinada important, però diem que la part gran de la feina que fem a Energia justa la fa el voluntariat.\nMoltes de les persones voluntàries que tenim col·laboren en altres projectes. Ajuden a persones grans, col·laboren amb bancs d'aliments, són persones molt compromeses amb la societat. Llavors, en un programa tan petit com el nostre, ens ha estat una mica més difícil trobar més voluntariat durant la pandèmia. Hi ha molts àmbits de la societat que necessiten ajuda. Però tenim un grup de voluntaris molt compromès i maco, i intentarem, a poc a poc, ampliar-lo.\n"Ens falta molt de coneixement, però no és un tema de responsabilitat de la persona consumidora".\nAmb la pandèmia ha augmentat el nombre de persones amb problemes en drets energètics?\nSí, amb la pandèmia hi ha hagut moltes més persones en situació energètica molt difícil. I això és a causa que les persones han hagut de confinar-se, utilitzar més energia a casa, alhora que rebien cops durs en temes d'ingressos al no poder treballar. Però també és important dir que les persones, per la pandèmia, no han pogut arribar als serveis en general, basats en voluntariat com el nostre, però tampoc als serveis com els PAE, els Punts d'Assessorament Energètic de Barcelona. A aquestes persones se les va complicant molt la situació.\nEns vam haver d'organitzar una mica per fer més atenció remota, i per ajudar molt més a les persones en tota la tramitació informàtica dels documents. La pandèmia va ampliar més aquesta bretxa digital de la qual parlem en la societat. I moltes d'aquestes persones en situació de pobresa energètica van patir aquestes dificultats, potser més que altres.\nQuins dubtes us transmeten les persones que ateneu?\nLa gran preocupació és fins on arribarem amb els preus que estan pujant de manera desorbitada. Les persones estan rebent factures més elevades de les que estaven acostumats i s'estan ajuntant amb les que arriben endarrerides. Estan preocupats per què passarà amb els preus i quina part del pressupost familiar hauran de destinar per pagar-ho. Altres preocupacions són si estan contractant les tarifes correctes, si són adequades a la seva situació. Moltes persones contracten tarifes que no els convé. Hi ha informació maliciosa per part de comercials.\nUna tercera preocupació és l'accés a les ajudes. La tramitació del bo social del 2018 al 2020. Vam perdre més d'un milió de persones que tenien contractat el bo social. Això no és perquè estem millor en pobresa energètica, al contrari, sinó per què la tramitació es va fer molt més difícil per a aquestes persones. La tramitació d'aquestes ajudes no és fàcil i de vegades necessiten suport d'entitats com la nostra, però en una situació normal no hauria de ser així. Qualsevol ciutadà o ciutadana hauria de poder accedir a aquestes ajudes sense suport extern.\n"Més de 75% [de les persones que atenem] són dones, moltes d'elles dones en situació de monomarentalitat".\nQuin perfil tenen les persones que ateneu?\nAtenem moltíssimes dones. Més de 75% són dones, moltes d'elles dones en situació de monomarentalitat. Atenem una gran part de llars en situació d'immigració, i també atenem moltes persones grans, inclús persones que viuen soles. Això complica una mica tot la tramitació d'alguns documents. I òbviament persones en situació de precarietat laboral, precarietat residencial. En aquesta precarietat residencial quasi el 100% de les vegades va lligat a una precarietat de subministraments energètics i aigua.\nCom us arriben les persones que necessiten la vostra ajuda?\nDels PAE, per exemple. Els donem suport fent acompanyament. O ens arriben per canals de persones que hem atès i s'apropen al nostre servei. He de dir que fem un treball continuat a l'Hospitalet com part d'un altre servei que es diu Comunitat Activa, al barri de la Torrassa. Estem allà amb punts informatius. En aquest barri atenem al voltant d'unes 300 o 400 persones l'any, el que significa que de manera indirecta es beneficien unes mil persones del nostre servei.\nQuantes persones ateneu l'any a l'Àrea Metropolitana de Barcelona?\nQuan parlem de l'Àrea Metropolitana de Barcelona parlem sobretot del suport que fem a la ciutat de Barcelona, als PAE. Fem tallers amb entitats, estem molt actius a l'Hospitalet i volem reprendre la feina a Santa Coloma de Gramenet, on, abans de la pandèmia, fèiem molts tallers. Fent un càlcul aproximat, diríem que atenem al voltant de les 500 o 600 persones l'any.\n"El paper del voluntariat, en aquest projecte, és fonamental".\nQuina és la salut del projecte?\nCreiem que la necessitat del servei que nosaltres donem és molt elevada. No tots els ajuntaments a Catalunya s'han posat les piles en organitzar serveis públics. En aquest sentit Barcelona és pionera, amb 10 punts d'assessorament energètic. Alguns altres municipis estan començant, però no tots els municipis consideren prioritari un servei d'aquest tipus. En aquesta situació, el treball que fem des del voluntariat és fonamental.\nM'agradaria destacar el paper del voluntariat, que en aquest projecte és fonamental. Agraeixo molt la implicació d'aquestes persones, que totes tenen situacions vitals diferents, i el nivell d'implicació és divers. Agraïm la participació que tenen els nostres voluntaris, perquè són molt actius. El treball que vam fer al passat, d'obrir fronteres en projectes com aquest, ho volem continuar fent a molts municipis amb l'ajuda del voluntariat. Per això necessitem més voluntariat.\nTambé desenvolupeu el projecte a Madrid. Quines diferències hi ha amb Barcelona en aquest sentit?\nLa tasca és la mateixa. Fem tallers, punts informatius, acompanyament, etcètera. La informació que donem és també semblant, de fet l'elèctrica i de gas és la mateixa. La de l'aigua, canvia una mica, inclús també a Catalunya depenent dels municipis. Les ajudes poden variar. Però la part de diferència més important és que a Catalunya tenim la llei 24/2015, que és una llei que impedeix el tall de subministraments a les persones que es troben en situació de vulnerabilitat, una llei pionera que es va impulsar a partir d'una ILP, i que Madrid no té.\nexclusió social, pobresa, pobresa energètica, ecoserveis, abd, Barcelonès, àrea metropolitana de barcelona, Energia Justa, voluntariat


Bernat Claramunt: "La societat té una necessitat creixent de participació en el coneixement de l’entorn, es fàcil i útil, un win to win"\nBernat Claramunt Font: Bernat Claramunt\nCiència ciutadana Font: Pau Guzmán\nParlem sobre ciència ciutadana amb el Bernat Claramunt, invetigador del Centre de Recerca Ecològica i Aplicacions Forestals (CREAF).\nÉs el Centre de recerca ecològica i aplicacions forestals que estudia els sistemes terrestres, com ara els cossos aquàtics continentals, rius i llacs. Fem recerca bàsica i aplicada a la gestió, la conservació i ara a l’adaptació dels sistemes terrestres al canvi global. També fem de pont entre el món acadèmic, l’administració i la societat, intentant trencar aquesta barrera que sempre ha existit.\nVa néixer a finals dels anys 80 i el van crear la Universitat Autònoma de Barcelona, l’Institut d’Estudis Catalans i la Generalitat de Catalunya. Més tard s’hi van afegir la Universitat de Barcelona i el CSIC. Va néixer perquè en aquella època calia impulsar la recerca bàsica en l’àmbit de l’ecologia terrestre degut a que es començava a parlar de canvi climàtic i a haver-hi una consciència per conèixer l’entorn.\nDe fet, un dels primers projectes del CREAF va ser fer un inventari ecològic forestal de Catalunya, que es va convertir en un exemple de com havia de ser un inventari forestal a nivell europeu, ja que tractava molts aspectes més enllà del que era extreure llenya i parlava sobre la funcionalitat del bosc.\nDe quina tipologia són els projectes en què treballeu?\nHi ha dos tipologies de projectes. Una és a través de l’ús d’aplicacions mòbils i a l’altra hi ha un contacte més directe amb la persona investigadora.\nPer exemple quins projectes lidera CREAF actualment?\nAmb app mòbil hi han: Mosquito Alert per investigar el mosquit tigre, el de la febre groga, etc; Ritme Natura per recopilar el cicle de la vida de les espècies i la seva relació amb el canvi climàtic; Alerta forestal per fer un seguiment de l’estat de salut dels boscos; uBMS per mirar les poblacions de papallones de les ciutats i la seva relació directa amb la qualitat de l’entorn urbà; Bycatch perquè persones que fan pesca puguin reportar captures no desitjades.\nDe treball de camp, Wildlife in the Changing Andorran Pyrenees és un projecte finançat per una ONG americana on persones voluntàries de tot el món tenen un contacte més directe amb la persona investigadora i col·laboren en el treball de camp que desenvolupem normalment. O la Plataforma Natusfera, que permet crear projectes de ciència ciutadana com Ritme natura.\nPerquè és tant important la ciència ciutadana?\nCom a centre de recerca és important perquè intenta trencar el contacte entre administració i societat i això ajuda. Com a investigadors que tenen un projecte de ciència ciutadana és important per transferir directament el coneixement cap a la societat així com per una necessitat d’obtenir dades d’un abast territorial important.\nCom a societat és important per participar en projectes de recerca. La societat té una necessitat creixent de participació en el coneixement de l’entorn, és fàcil i molt útil, és un win to win, ja que la ciutadania aprèn i col·labora. Hi ha projectes on el ciutadà participa en l’elaboració i interpretació dels resultats.\nCom podem contribuir a nivell individual a fer ciència ciutadana?\nDe projectes n’hi ha molts, depèn dels interessos de cada persona. És qüestió de buscar centres de recerca, associacions conservacionistes i naturalistes que ofereixin projectes de ciència ciutadana, que tinguin aplicacions i promouen això també. Com ara l’Institut Català d’Ornitologia, que fa servir el web ornito.cat, un projecte de ciència ciutadana que va sorgir per part de la societat.\nbiodiversitat i espais naturals, ciència ciutadana, consum responsable, desenvolupament sostenible, voluntariat ambiental, creaf


El documental de Tito Vilanova ja té data d’estrena i tràiler oficial\nTito Vilanova, exentrenador del Barça | FC Barcelona\n‘100x100 Tito’ es podrà veure en primícia el dia 24 de novembre al Cinema Ateneu d’Igualada\nEl Barça ha informat aquest dilluns que el Zoom Festival Internacional de Continguts Audiovisuals de Catalunya ha escollit el documental 100×100 Tito, produït per Barça Studios, com a la pel·lícula inaugural de la seva 18a edició. L’obra, centrada en la figura de Tito Vilanova, opta al premi en la categoria d’Esports del festival que se celebrarà a Igualada a finals de novembre. Concretament, la peça audiovisual es podrà veure en primícia el dia 24 a les 20.00 hores al Cinema Ateneu d’Igualada i a partir del mes de desembre a BarçaTV+.\n“100×100 Tito és una història de lluita i de superació que retrata la temporada 2012/13, una de les més tristes de la història del club. Tot i que el primer equip va guanyar la Lliga amb un rècord de punts (100) en la història del Barça, l’entrenador Tito Vilanova va haver de deixar les seves tasques a mitja campanya per afrontar un càncer. És el relat més íntim d’un adeu explicat per les persones que el van viure: jugadors com Leo Messi, Gerard Piqué, Cesc Fàbregas, Carles Puyol, Xavi Hernández, Andrés Iniesta o Thierry Henry, així com directius de l’entitat, amics i la seva mateixa família, que parla públicament per primera vegada després de la seva mort”, ha detallat el Barça a través d’una nota informativa.\n“Les càmeres del documental viatgen a Nova York, on Tito es va sotmetre a una operació i a tractament; a Andorra, on actualment juga el seu fill Adrià; a l’Escala i Bellcaire d’Empordà, on viuen actualment els seus pares; i fins i tot a l’habitació de l’Hospital Quirón de Barcelona, on va passar els seus últims dies acompanyat del seu cercle més proper”, ha finalitzat el comunicat, que ha anat acompanyat del llançament del tràiler oficial de 100×100 Tito.\nMemphis Depay obre la porta a fixar pel Barça durant el mercat d’hivern\nEl davanter holandès assegura que no pot prometre que acabarà la temporada a l'Olympique de Lió\nEs titularà '100 x 100 Tito' i es llançarà l'any vinent, el 2020


query_builder 28 gener 2012 12:16\nProtecció Civil posa preventivament en prealerta el pla Neucat\nLes nevades poden afectar les comarques del Vallès Oriental, Vallès Occidental, Maresme i Selva, a banda de zones del Pirineu i Prepirineu\nEn algun punt d’aquestes comarques ja s’han enregistrat les primeres precipitacions de neu\nDes de la DGPC es recomana extremar la precaució, fer seguiment de la situació i seguir els consells d’autoprotecció a www.gencat.cat/interior/riscos/nevades.htm\nLa Direcció General de Protecció Civil (DGPC) de la Generalitat ha emès una prealerta preventiva del Pla Especial d’Emergències per Nevades a Catalunya (NEUCAT). La prealerta ve donada a partir de l’avís, d’aquest matí, del Servei Meteorològic de Catalunya (SMC) en el que fa referència a acumulacions de gruixos superiors als 5 cm en cota de neu de 700 metres a les demarcacions de Girona i Barcelona i part del Pirineu Lleidatà, i que la cota baixarà fins als 500 metres al final del dia .\nL’avís del SMC fa referència a nevades, en cotes relativament baixes, fins demà al matí. En aquests indrets, zones on no és molt habitual que nevi, la DGPC recomana extremar les precaucions i seguir els consells d’autoprotecció en cas de nevades www.gencat.cat/interior/riscos/nevades.htm\nFeu un ús correcte de la calefacció i desconnecteu els aparells elèctrics que no siguin necessaris. Eviteu tenir estufes de llenya, carbó o gas i brasers en llocs tancats. Garantiu una mínima ventilació de l'espai.\nA zones aïllades o no urbanes, mantingueu un rajolí constant d'aigua a les aixetes per evitar que es congelin les canonades i apagueu els regs automàtics.\nEn cas que hi hagi neu acumulada als terrats, terrasses o balcons, retireu-la sense abocar-la a la via pública. Si s'acumula pot afectar a l'estructura i fer-lo caure.\nSi l'emergència és molt important, feu un ús restringit del telèfon per deixar les línies lliures a les autoritats.\nConsulteu l'estat de les vies i la seva afectació i busqueu rutes segures o no afectades per la nevada.


L’Ajuntament de Vilafranca dona suport al programa d’activitats d’estiu de proximitat i adaptat que organitza l’escoltisme vilafranquí arran de la COVID-19\nL’Ajuntament de Vilafranca dona suport al programa d’activitats d’estiu de proximitat i adaptat que organitza l’escoltisme vilafranquí arran de la COVID-19\nDes de l'escoltisme vilafranquí, format per l'Agrupament Escolta i Guia La Canadenca i l'Agrupament Escolta i Guia Pere II i Sta. Maria de Foix, s'ha apostat enguany per una alternativa més local i de proximitat pel que fa al lleure d'estiu que permeti garantir al màxim les mesures sanitàries d'higiene i prevenció a causa de la situació actual excepcional produïda per la pandèmia i per adaptar tota la seva activitat a les normatives i directrius higiènicosanitàries que s'han establert des de la Generalitat de Catalunya.\nAmb la col·laboració de la regidoria de Joventut de l'Ajuntament de Vilafranca del Penedès, i d'alguns ajuntaments de la comarca, s'ha articulat un programa d'activitats d'estiu durant la primera quinzena d'agost, que manté l'essència d'uns campaments escoltes tradicionals però s'adapta a les mesures sanitàries.\nAmb tot, l'AEiG Pere II i Santa Maria de Foix ha programat aquesta activitat d'estiu per a les seves cinc unitats mantenint la metodologia escolta, i han previst pels diversos grups estables un seguit de propostes diàries que van des dels tallers, la realització de rutes i excursions, la relació a través del joc, la descoberta de l'entorn i el coneixement dels serveis del territori. A la vegada, l'Agrupament La Canadenca durà la seva activitat d'estiu de manera intensiva durant el cap de setmana de l'1 i 2 d'agost amb una sortida de les seves tres unitats.\nD'altra banda, els dos caus han obert el període d'inscripcions conjunt de cara al curs vinent, un curs en el qual es treballarà perquè l'activitat escolta se segueixi adaptant a l'evolució de la pandèmia, i poder garantir la seguretat de tothom.\nLes inscripcions estan obertes per als infants i joves nascuts entre els anys 2002 i 2014, i es poden realitzar telemàticament fins al dia 3 de setembre a través del formulari que hi ha disponible a https://webdelcau.wordpress.com/\nParal·lelament, entre el 29 de juliol i el 4 d'agost, de les 17.30 a les 19h, els escoltes han preparat una nova campanya d'estiu a través d'un punt d'informació itinerant pels barris de la vila, perquè qui ho vulgui fer de manera presencial també tingui l'opció d'informar-se directament i poder resoldre qualsevol dubte que puguin tenir les famílies.\n- 29 de juliol, al barri de l'Espirall, a la plaça Doctor Bonet.\n- 1 d'agost, al barri de les Clotes, a la plaça de la Verema.\n- 3 d'agost, als barris del Centre Vila i del Molí d'en Rovira, a la pl. de la Vila i la pl. Vilanova.\n- 4 d'agost, al barri de Sant Julià, al parc de Sant Julià.


Quan una mare i dos pares descobreixen que les seves respectives filles han fet un pacte per perdre la virginitat la nit del ball de fi de curs, planegen un\ta operació secreta per impedir que les adolescents compleixin els seus propòsits.\nUna nova pel·lícula del director Jason Reitman (UP IN THE AIR), nominat per l'Acadèmia, i de l'oscaritzada guionista Diablo Cody (JUNO). Marlo (l'oscarit\tzada Charlize Theron) mare de tres fills, l'últim nadó, rep un inesperat regal de part del seu germà (Mark Duplass): una mainadera perquè l'ajudi a les nits. Al principi li sembla una extravagància, però Marlo acaba tenint una relació única amb Tully (Mackenzie Davis), una jove mainadera amable, sorprenent i, de vegades, difícil.\nJOHNNY ENGLISH: DE NUEVO EN ACCIÓN és el tercer lliurament de la saga còmica JOHNNY ENGLISH, amb Rowan Atkinson de retorn en el paper del molt estimat ag\tent secret. Aquesta nova aventura comença quan un ciberatac revela la identitat de tots els agents d'incògnit de la Gran Bretanya, de manera que Johnny English és l'última esperança per als serveis secrets. Al veure’s tret de la seva plàcida vida de jubilat, English es llança sense contemplacions a la cerca i captura del hacker que ho va planejar tot. El nostre heroi, un home de poques habilitats i mètodes analògics, haurà de superar els reptes que planteja la tecnologia moderna per que la seva missió es converteixi en un èxit.


Almassora augmenta l'activitat presencial del funcionariat davant la caiguda de la COVID | Castelló Extra\nAlmassora augmenta l'activitat presencial del funcionariat davant la caiguda de la COVID\nLa comissió de seguiment fixa tres jornades presencials des del dia 15 de març\nL’Ajuntament d’Almassora incrementarà aquest mes l’activitat presencial del funcionariat, en detriment de la telemàtica, per a oferir un millor servei a la ciutadania davant la millora substancial de les xifres de contagis, amb 34 positius en els últims 14 dies. D’aquesta manera, a partir del dilluns 15 de març, la plantilla passarà a disposar de tres jornades presencials i dues telemàtiques enfront de la situació al revés que marca l’organització actual.\nAixí ho ha indicat el regidor de Personal, Javier Mollá, després de la reunió de la comissió de seguiment del coronavirus, en la qual també participen els sindicats de treballadors. L’edil ha incidit en què la desescalada del funcionariat serà progressiva per a evitar riscos tant a la mateixa plantilla com a la ciutadania, per la qual cosa preveu ampliar el treball presencial a quatre dies setmanals el 13 d’abril si la situació sanitària ho permet.\nEn aquest sentit, Mollá té prevista una reunió amb totes les prefectures de departament del consistori durant la setmana vinent per a informar de les novetats després de la comissió celebrada aquesta setmana. Entre les pretensions de l’Administració figura recuperar a mitjà termini els cinc dies laborables presencials si es mantenen les xifres actuals de casos positius a Almassora.\nLa decisió de reduir l’activitat telemàtica afecta de manera diferent al personal en funció del departament al qual pertany. Per exemple, la plantilla del Servei d’Informació i Atenció Ciutadana (SIAC) continua amb el seu treball presencial totes les jornades amb l’objectiu d’atendre les peticions del veïnat. Entre la seua comesa figura en aquests moments la tramitació de les sol·licituds d’autònoms i microempreses d’Almassora vinculades al Pla Resistir, per la qual cosa la presencialitat és indispensable per a assumir la càrrega de treball presencial. En aquests moments ja són més de 60 els negocis que han iniciat el procediment, que va arrancar el passat 26 de febrer amb un termini de 20 dies naturals.\nEl departament de Personal recorda que la seguretat està garantida en el consistori amb els elements de protecció instal·lats després de la primera ona de coronavirus i que inclouen mampares, dosificadors de gel hidroalcohòlic i la distància interpersonal. No en va, les dimensions de l’edifici consistorial, igual que altres espais municipals, permeten el compliment de les mesures marcades per Sanitat.\nD’altra banda, l’equip de govern també ha analitzat la situació de les actuacions culturals en el municipi. D’aquesta manera, la previsió del departament implica programar durant aquest mes alguna actuació a l’aire lliure i amb totes les mesures de seguretat pertinents enfront de la COVID-19. A més, el regidor també ha afirmat que si la situació sanitària continua així la Casa de la Cultura podrà acollir espectacles durant el mes d’abril.


ACN Barcelona 13-05-2021 11:29\nEn 9 casos s'ha detectat situació d'autèntic risc, segons el conseller Sàmper\nEl conseller d'Interior, Miquel Sàmper, ha explicat que el canal de Whatsapp dels Mossos contra la violència masclista ha rebut 1.735 missatges de l'1 d'abril al 10 de maig. En el marc de la sessió de control al ple del Parlament, Sàmper ha detallat que en 9 casos s'ha detectat una situació "d'autèntic risc" i s'ha passat la informació a la sala de comandament de territori per activar "tots els recursos necessaris". De tots els missatges, 235 han estat converses. I d'aquestes, en 108 no s'ha detectat sospita de risc. En 86 sí que s'ha detectat sospita però sense confirmació i s'ha traslladat la informació a la comissaria de referència. El 80,4% dels missatges s'han rebut d'arreu del país i només el 19'6% corresponen a Barcelona.\nAixí mateix, Sàmper ha explicat que el 87% dels missatges rebuts eren casos concrets de violència masclista. El conseller ha recordat que el canal de Whatsapp forma part d'un projecte que va més enllà i que preveu la creació d'una comissaria específica per eradicar la violència de gènere.\nLa posada en marxa del canal de missatgeria instantània té com a objectiu que les dones afectades en algun aspecte per la violència masclista puguin rebre assessorament i informació personalitzada. Amb el número 601.00.11.22 es pot contactar amb els Mossos per rebre assessorament policial i resoldre dubtes i preguntes.\nAquest canal no va orientat a gestionar incidències o emergències i no substitueix el telèfon d’emergències 112. La idea és que faciliti a les dones conèixer les eines de què disposen, els drets que les assisteixen i com a pas previ, en cas necessari, a la denúncia policial.\n'L'Âge d'Or', de Jean-Baptiste Alazard, guanya el Gran Premi del Jurat del 10è Most Festival\n169 empreses del Penedès i Garraf han rebut finançament de l'Institut Català de Finances durant el 2020\nEls periodistes Antoni Sella, Pau Ramon, Lolo García i Xavier Prat, guanyadors dels premis Molero 2021\nEstabliments i compradors fan una bona valoració de la campanya “Fira’t al Maig”\nEl conseller Elena dóna suport als venedors de l'ONCE de Vilanova en el primer aniversari del seu retorn als carrers\nLa nova nit de Sant Joan: Barcelona obre les platges, Castelldefels les tanca i Sitges i Vilanova encara ho estan estudiant\nLes urgències de l'hospital de Sant Camil estrenen sala d'espera i dues noves consultes\nVilanova habilitarà dos nous aparcaments dissuasius a la zona marítima aquest estiu


La Generalitat crea INICIA, una plataforma web de suport a les persones emprenedores | Diari Maresme\nLa Generalitat crea INICIA, una plataforma web de suport a les persones emprenedores\nAquesta plataforma és un ambiciós projecte que, segons els seus impulsors, té per objectiu convertir-se en la web de referència per a persones emprenedores i per al personal tècnic de les entitats de la xarxa INICIA de tota Catalunya.\nEl portal web, activat fa poques setmanes, compta amb informació i recursos perquè la persona emprenedora faci un itinerari des de l’avaluació de la seva idea, fins el moment de creixement i consolidació de la nova empresa.\nAquesta plataforma incorpora una sèrie d’utilitats com ara el Pla d’empresa en línia o la sol·licitud telemàtica d’assessorament INICIA. També compta amb diferents apartats per a col·lectius més desfavorits en el món de l’empresa. Les seccions per a Dones, Joves, Autònoms o Cooperatives estan especialment dissenyades per donar suport i assessorament a aquests sectors.\nLa xarxa d’entitats, a més de la pàgina web, està repartida per tot el territori català i ofereix el seguiment personal de cada projecte. Dóna assessorament en el creixement i consolidació de l’empresa, fins i tot en temes de cooperació i internacionalització, a més del suport a emprenedors.\nAltres recursos de què disposa INICIA al voltant del món empresarial són l’actualitat, els enllaços d’interès o el banc de casos, on comparar els diferents projectes que s’han portat a terme amb el suport de la Generalitat.


El CAP Passeig de Sant Joan s'amplia amb un mòdul nou | betevé\nEl CAP Passeig de Sant Joan s’amplia amb un edifici provisional al carrer d’Alí Bei\nEs tracta d'una solució temporal fins que es construeixi el CAP Fort Pienc al solar municipal situat a la cruïlla entre el carrer de Nàpols i la Gran Via de les Corts Catalanes\nRedacció | dilluns, 15 de març del 2021, a les 15.27\nAquest dilluns ha entrat en funcionament l’edifici que servirà per ampliar el servei assistencial del Centre d’Atenció Primària Passeig de Sant Joan. L’annex està situat a l’interior d’illa del número 18 del carrer d’Alí Bei i té una superfície de 317 metres quadrats. El Departament de Salut assenyala que l’equipament està “preparat per atendre urgències de covid i consultes d’especialitats”.\nEl nou annex assistencial és una solució provisional fins que es construeixi el CAP Fort Pienc, al solar municipal ubicat a la cruïlla entre el carrer de Nàpols i la Gran Via de les Corts Catalanes. Al juliol els treballadors del CAP ja van explicar que aquest seria un “pegat transitori” de cara a l’arribada d’una segona onada de l’epidèmia a la tardor. Finalment, la inauguració —que havia de ser a l’octubre— ha arribat quan ja han passat la segona i la tercera onades de coronavirus.\nUn mòdul de 79.500 euros\nL’edifici annex del carrer d’Alí Bei consta de dues plantes amb nou consultes que, sumades a les 19 del CAP Passeig de Sant Joan, augmenten a 28 les sales per atendre pacients a aquesta zona del districte de l’Eixample. Hi ha les consultes d’especialistes, un “office”, un espai d’emmagatzematge i una sala d’espera. El cost de la construcció, la instal·lació i l’equipament del model assistencial ha estat de 79.500 euros.\nMés pacients arran del tancament del CAP Carles I\nEl CAP Passeig de Sant Joan té una població assignada de prop de 30.000 persones. La seva cartera de serveis inclou medicina de família, pediatria, salut sexual i reproductiva, infermeria, odontologia, treball social i atenció especialitzada. També gestiona dues residències de gent gran.\nEl mes de març del 2020 es va tancar el CAP Carles I perquè no reunia les condicions necessàries. Això va provocar la derivació dels professionals i també dels pacients al CAP Passeig de Sant Joan. El Departament de Salut assenyala que la nova situació generada feia necessari un reforç en espera de la construcció del CAP Fort Pienc, previst per a d’aquí a uns cinc anys”.\nEl CAP Fort Pienc, d’aquí a cinc anys al carrer de Nàpols\nLa ubicació definitiva del CAP Fort Pienc serà el mateix espai on es construirà un edifici d’habitatges per part de l’Institut Municipal de l’Habitatge, al carrer de Nàpols. El consistori cedirà al Servei Català de la Salut 2.600 m² de l’immoble, situats a les plantes baixa i primera. El centre disposarà de 41 consultes, sala de tractament, d’emergència, boxs d’extracció i sala de grups i d’educació sanitària. També tindrà espais comunitaris, espais per a professionals i una àrea d’instal·lacions.\n— CAP — centres d'atenció primària — passeig de Sant Joan\nAstraZeneca defensa la seguretat de la vacuna i nega cap relació amb els casos de trombosi\nEl 70 % de les infermeres estan “cremades”, després d’un any de pandèmia\nEl govern es planteja reobrir els restaurants per sopar i ampliar el toc de queda fins a les 23 h


Intervé: Bàrbara Hallé, presidenta del Grup Costa Brava Centre\nMar o muntanya, aquesta és la qüestió. Aquesta Setmana Santa arriba matinera i la Costa Brava s'haurà de disputar enguany els visitants amb el turisme de muntanya, ja que la neu encara és abundant i són molts els qui volen aprofitar els darrers dies d'esquí.\nDes del Gremi d'Hoteleria de la Costa Brava Centre expliquen que cada quatre anys es dóna aquesta circumstància i que això no frenarà la ocupació, si bé enguany es difícil que s'assoleixin les xifres de plena ocupació del 2017. Preveuen que els dies forts siguin 2 o 3 enlloc de tota la setmana.\nCom sempre, la meteorologia tindrà molt a dir en les xifres d'ocupació finals, ja que el que busca el públic a la Costa Brava és sol i un bon temps. Les darreres hores seran definitives, ja que cada vegada més, el públic té tendència a esperar-se a darrera hora per fer les reserves hoteleres.\nEl públic que s'espera per aquesta Setmana Santa és majoritàriament del país, tant pel que fa a les estades d'uns dies a la Costa Brava com a les visites d'un sol dia per gaudir de l'àmplia oferta d'esdeveniments culturals, gastronòmics o de lleure que es porten a terme coincidint amb la festivitat.


CPT Estel: 2009\nJORNADA LÚDICA AMB LES FAMÍLIES\nEl diumenge dia 25 d’octubre d’enguany es va celebrar la jornada lúdica a l’escola. L’objectiu d’aquesta matinal era conèixer-nos tots una mica més (pares, germans, mestres...) i passar una bona estona. Primer de tot vam fer un bon esmorzar amb xocolatada i coca al menjador de l’escola. Seguidament es va explicar el joc que portaríem a terme: una gimcana per la ciutat de Vic. Aprofitant que molts alumnes de l’escola estan treballant sobre la història i el passat de Vic, vam creure adient fer aquesta activitat.\nEs van fer grups heterogenis que havien de passar per 7 proves diferents situades en llocs emblemàtics de Vic; la valoració dels pares va ser molt positiva, doncs el ser grups reduïts varen poder fer tertúlia i conèixer-se entre ells.\nPublicat per L'ESTEL a 6:52 1 comentari:\nEls alumnes de primaria II i secundària han iniciat el curset de natació, una activitat que agrada molt a tots els nens i nenes.\nAquest curset dura tot el primer trimestre, concretament 10 sessions que es realitzen els dilluns al matí.\nPublicat per L'ESTEL a 6:45 2 comentaris:\nCONGRÉS INTERNACIONAL D'INCLUSIÓ DE SALAMANCA\nEls dies 21, 22 i 23 d’octubre a Salamanca es va celebrar el Congrés Internacional "Volviendo a Salamanca: Afrontando el reto: Derechos, Retórica y situación actual" …. I l’Estel com sempre hi ha volgut ser present amb la participació de 4 mestres.\nAquest congrés va ser molt interessant i les idees principals que van sorgir van ser:\nLa Declaració de Salamanca(1994) és el punt de referència internacionalment més conegut i citat per defensar una educació amb igualtat d’oportunitats per a tots, i que els governs, les organitzacions, les famílies i els professionals lluitin contra la segregació i la discriminació a que es veuen sotmesos molts nens amb discapacitat.\nDesprés de 15 anys, també a Salamanca, es fa aquesta conferència internacional, amb Gordon Porter i Ingrid Körner, d’Inclusió internacional com a presidents del Comité científic. Els temes a tractar han estat els següents:\n- L’educació inclusiva avui.\n- Millores i progressos des de l’any 1994.\n- Polítiques, pràctiques i reformes que han contribuït al progrés de l’educació inclusiva.\n- Els reptes que ens queden per afrontar; i sobretot\n- Les accions necessàries per avançar en la propera dècada.\nEntre els participants i ponents hi ha hagut la presència de persones amb discapacitat que han fet valuoses aportacions a la conferència, essent un testimoni de la necessitat de la inclusió i del partiment sofert en l’exclusió.\nDe Catalunya, a nivell polític han assistit a la conferència la Isabel Darder i la Pepita Corominas, juntament amb alguns inspectors de zona, i alguns representants d’APPS. Hem tingut la sensació que hi havia una bona representació de professionals de Catalunya, sobretot del camp de l’educació especial .\nHi han participat unes 400 persones de prop de 40 països diferents.\nLa conferència fou inaugurada pel Sr. ministre d’educació Angel Gabilondo, que ens va sorprendre gratament amb unes aportacions que ens informen que des del Ministeri d’educació es va per una educació inclusiva. Apuntem algunes reflexions:\n- La inclusió no és un estat d’ànim, és una convicció.\n- Va parlar de la Declaració de Salamanca i de la nova concepció de la discapacitat des dels drets humans.\n- Cal insistir en el valor de les persones i en el seu dret a contribuir.\n- El millor llegat que podem deixar a les noves generacions és l’educació.\n- Qualitat sense equitat és discriminació.\n- Inclusió no és assimilació, és incorporació a l’etapa escolar.\nLa nostra agradable sorpresa ha estat que molts països han avançat en aquest camí de la inclusió i han presentat estudis, treballs, experiències, amb un alt grau de rigurositat. Lamentablement les aportacions de les diferents comunitats i territori MEC han estat força minces.\nEL CONSISTORI INFANTIL DE VIC\nAquest any tenim un alumne de Primària II de l’escola Estel com a conseller en el Consistori infantil de Vic: en Francisco Priego, Paco pels amics.\nEl consistori infantil està format per alumnes de 6è de Primària de totes les escoles de Vic. L’Estel participa en el consistori des del curs 2007-08, quan vam venir a Vic.\nL’alcalde, encarrega cada any una feina al nou consistori i durant tot el curs els consellers el porten a terme juntament amb els seus companys d’escola. Les reunions són els dilluns de 2/4 de 6h a les 7h, un cop al mes.\nL’acte formal de constitució del Consistori d’aquest curs va tenir lloc el passat divendres dia 23 d’octubre amb la presencia del pedagog italià Francesco Tonucci. Podeu trobar la informació a la plana web de l’ajuntament de vic: http://www.vic.cat/\nPublicat per L'ESTEL a 3:57 Cap comentari:\nL’escola té previst aquest proper divendres dia 30 d’octubre celebrar la castanyada amb tots els alumnes de l’escola. Això si, si la vaga fa que hi hagi poca assistència a l’escola, la festa es farà el dilluns següent.\nEn la propera actulització del bloc trobareu informació sobre la seva realització\nPublicat per L'ESTEL a 3:17 Cap comentari:


elMercadal - Diari optimista de Catalunya - Podemos i PSOE estan ultimant un paquet de mesures socials urgents i "optimistes"\nDijous, 06 Juny 2019 19:29\nPodemos i PSOE estan ultimant un paquet de mesures socials urgents i "optimistes" Destacats\nPosada en marxa d'una Llei de Suficiència d'Ingressos d'un mínim de 600 euros incondicionals per a tots els espanyols, un màxim de 34 hores de jornada laboral per als treballadors i pujar a 1.200 euros el SMI són les tres mesures més importants que haurà d'acordar Pedro Sánchez amb Pablo Iglesias si vol governar. En definitiva: que tindrem un govern optimista que pretén abolir tota mena d'injustícies socials abans d'arribar al 2020.\nPablo Iglesias ha aprofitat la seva visita a Zarzuela per explicar-li a Felip VI la proposta política que va presentar-li a Pedro Sánchez quan s'iniciïn les negociacions entre els dos partits. Es tracta de quatre eixos que pilotaran el full de ruta domicili, les exigències de partida:\n1. Posada en marxa de programa d'inversions estratègiques per assegurar la creació d'ocupació i evitar la previsible desacceleració, que inclouen inversions "verds" per frenar el canvi climàtic i impulsar la trancisión Ecològica; inversions "morades" per avançar en la igualtat de gènere, reduir la bretxa salarial i elevar la taxa d'ocupació amb propostes com l'ampliació dels permisos de paternitat i maternitat a 24 setmanes o la cobertura per a l'educació infantil de 0 a 3 anys; i les inversions per impulsar el procés de canvi tècnic i de digitalització que garanteixi l'accés a la tecnologia de totes les persones.\n2. Acabar amb la precarietat laboral amb mesures com la derogació de la Reforma Laboral de 2012 per crear un nou marc laboral que doni estabilitat; o la pujada de l' Salari Mínim Interprofessional fins a aconseguir el 60% del salari mitjà del país, tal com recomana la Carta Social Europea , de manera que al final de la propera legislatura arribi a 1.200.\n3. Reduir la desigualtat econòmica i social, i afavorir la conciliació de la vida laboral i familiar amb la Llei de Suficiència d'Ingressos , que garanteix una quantia per adult de 600 al mes; o la reducció de la jornada laboral ordinària a 34 hores setmanals.\n4. Justícia fiscal per a una reforma tributària progressiva, que proposa un impost a la banca amb un recàrrec del 10% en el Impost de Societats , reducció de l'IVA a productes de primera necessitat o un nou impost a les grans fortunes.\nLlegir 1076 vegades\tDarrera modificació el Dijous, 06 Juny 2019 19:42\nMés en aquesta categoria: « Pueyo demana a Larrosa que la Paeria s'aculli a la convocatòria per contractar cinc persones per atendre a temporers Ada Colau és investida de nou alcaldessa de Barcelona amb els vots dels comuns, el PSC i tres regidors de Valls »


manelzaera: Autoria d'una foto\nAvui als Matins de TV3 han mostrat una imatge d'un vehicle aparcat sobre un pas de vianants a Amposta. L'autor, o qui signava l'enviament, era un tal Àngel, d'Amposta. La foto en qüestió és meva, i la vaig publicar al bloc el 7 d'abril parlant del web aparcascomoelculo.com. La veritat és que no m'importa que s'utilitzin les meves fotos però, un cop més, recordo que tot i publicar els continguts lliures ningú no té dret d'apropiar-se'ls o de no citar l'autor original.\nEtiquetes: Amposta, propietat intel·lectual\n(mode irònic)Però què dius animal?!?!?! Si tu publiques una cosa, deixes de tenir drets sobre aquesta cosa. Home, què t'has pensat????(/mode irònic)\nPer cert, he enviat un mail al programa parlant d'aquesta foto i de l'autoria i demanant una rectificació. Espero que no te moleste.\nDoncs ja he enviat jo un mail al programa i m'han demanat disculpes. No calia el mail.\ncrec que qui va enviar la foto era Àngel Porres (el de l'Acollidora)\nNo és qui sinó què. Ja ho he dit, no m'importa que utilitzin material que poso a la xarxa, doncs acostumo a posar-lo amb una llicència lliure. Però, això no implica apropiar-se'l o no citar qui l'ha creat.


Cremes solars per nadons - ecoceutics\nConeixement farmacèutic » Respostes de salut » Cremes solars per nadons\nCremes solars per nadons\nLes cremes o protectors solars són productes cosmètics pensats per a protegir a la nostra pell de l’acció nociva dels raigs solars. L’excés de radiació és un problema que deriva a cremades en el curt termini i com a fotoenvelliment prematur i càncer de pell a llarg termini. Iels nadons són particularment sensibles a aquests problemes.\nQuins components de la radiació ens poden fer mal?\nPer què cal protegir especialment als nadons?\nCom es protegeix als nadons del sol?\nQuines cremes solars per a nadons existeixen?\nLa radiació que està reconeguda com a nociva és la radiació ultraviolada, o radiació UV. Aquesta radiació se separa en tres tipus, d’acord amb una propietat anomenada longitud d’ona:\nRadiació UV-A: relacionada amb el fotoenvelliment i amb diversos tipus de càncer de pell, encara que menys que els raigs UV-B.\nRadiació UV-B: relacionada amb les cremades solars i amb diversos tipus de càncer de pell.\nRadiació UV-C: és la radiació més nociva però és la que menys arriba a la nostra pell, ja que la seva energia es dissipa per acció de l’atmosfera abans d’arribar a nosaltres.\nLa llei europea obliga als fabricants de protectors solars a centrar-se en les radiacions UVA i UVB perquè són les que estan ben caracteritzades com a problemàtiques.\nAlgunes marques estan decantant-se també per posar filtres antiradiació infraroja i visible. Ja que algun estudi sembla indicar que els tres tipus de llum incideixen en el fotoenvelliment, però no s’ha demostrat relació amb cremades i càncers com en el cas de la radiació UV.\nLes cremes solars per a nadons són fonamentals per a evitar cremades a curt termini i per a evitar consumir el capital solar a llarg termini.\nPer al curt termini direm que la pell dels nadons és molt sensible a les cremades solars. Ja que és una pell immadura que no està tan preparada per a la seva funció de defensa com la pell dels nens més grans o la pell adulta. Unes hores de sol pot ser que no cremin al més gran de la família, però poden fer molt mal a la pell d’un nadó. D’aquí al fet que es plantegin mesures diferents per als bebès i els nens petits.\nI a llarg termini? La pell humana és capaç d’absorbir i compensar una certa quantitat de mal solar al llarg de la vida, un concepte conegut com a capital solar. El nostre capital solar no és infinit. Com més joves comencem a exposar-nos al sol, més aviat el gastarem, amb el que augmentem el risc de lesions i càncer de pell. És fonamental llavors protegir al nadó del sol per a evitar que gasti aquest capital solar des de tan jovenet, així ho «estira» fins ben entrada l’adultesa.\nPrimera i principal mesura: no exposant-los al sol. Les guies de cura dermatològica actuals recomanen no exposar al sol a nens menors de sis mesos, i reduir i controlar l’exposició solar fins als tres anys.\nAls nadons menors de sis mesos se’ls ha de protegir a través de roba, gorretes, teles que cobreix el carret, etc.\nAls nadons majors se’ls hi pot aplicar cremes solars formulades específicament per a ells, però estan pensades per a bloquejar el sol indirecte o «de rebot», és a dir, el que no li dóna directament com el que arriba al rostre quan passegem usant la gorreta. Els filtres i la crema que estan dissenyats per a no sensibilitzar la delicada pell del nadó; les cremes per a nens més grans s’utilitzen a partir dels tres anys.\nAl mercat hi ha diverses, entre elles:\nLa gamma d’Isdin Pediatrics com Isdin Pediatrics Fusion Fluid Mineral Baby. Fórmula fluida formulada exclusivament amb filtres minerals, apta per a protegir al bebè a partir de 0 mesos.\nLa gamma Heliocare com Heliocare 360è Pediatrics Mineral. La fórmula conté filtres minerals i actius capaços de reparar el mal solar, pot usar-se en nens majors de tres mesos d’edat.\nTotes elles tenen un SPF 50+ per a donar-li al teu nadò la màxima protecció possible en una aplicació. Però recorda: encara que algunes d’elles puguin ser utilitzades en nadons menors de sis mesos, i encara que les apliquis seguint les instruccions a la perfecció, és important combinar-les amb mesures que evitin l’exposició del nen al sol.